# Didgeridoo

### Z Wikipédie

Didgeridoo

Didgeridoo (čítaj didžeridu) je dychový hudobný nástroj, na ktorom sa vyludzuje základný tón vibráciou pier, ktoré dajú do pohybu kmitanie vzduchového stĺpca v jeho dutine. Je nástrojom pôvodných obyvateľov Austrálie, kde sa tradične vyrába z eukalyptového dreva. Známy je najmä na severe kontinentu (Arnhem Land).

Pre hru na didgeridoo je charakteristické takzvané cyklické dýchanie, založené na nádychu nosom počas neustáleho hrania, ktoré umožňuje vytvárať nepretržitý tón s charakteristickou rytmikou.

## [úprava] Pomenovanie

Dnes už všade známy výraz nie je pravdepodobne domorodého charakteru (názov vymysleli s veľkou pravdepodobnosťou Európsky turisti), vznikol niekedy v prvej polovici 20. stor. zo slabík, ktoré pripomínajú jeho zvuk. Väčšina pôvodných obyvateľov Austrálie používa pre tento nástroj pomenovanie vo vlastnom jazyku - yidaki, yedaki alebo bambu.

## [úprava] Opis

Tradičné originálne yidaki od výrobcu Mirarra Burarrwanga.
Didgeridoo pravdepodobne z bambusu so štandardným zvieracím motívom.

Didgeridoo má podobu dutého valca alebo kónu s dĺžkou 1–2 m, prípadne aj dlhšie. Vyrába sa prevažne z dreva, ale je možné použiť aj iné materiály. Začiatok je opatrený náustkom z včelieho vosku pre pohodlie hráča a možnosť si natvarovať náustok na potrebný tvar.

Pôvodné austrálske nástroje sú vyrobené z dreva rôznych druhov eukalyptu, v ktorom určité druhy termitov vytvorili centrálnu dutinu. Väčšina dostupných nástrojov sa však vyrába z rôznych drevín, okrem tradičného eukalyptu to môže byť javor, jaseň, dub, baza a pod. Známe sú aj nástroje z bambusu, alebo špeciálne výrobky z kože, skla, agáve, juky alebo z plastických hmôt. Najjednoduchšie didgeridoo pre začiatočníkov sa dá vyrobiť z kusu bežne dostupnej inštalatérskej trubky z PVC, ktorá poslúži ako pomôcka pre pochopenie princípu hry.

Didgeridoo sa svojim tvarom podobá na dychové nástroje pochádzajúce z rôznych krajín. Na Slovensku je to napríklad fujara trombita, rozdiel je však v spôsobe hry.

## [úprava] Výroba

Drevené didgeridoo môže byť vyrobené rôznymi spôsobmi, podľa toho ako je tvorená jeho dutina:

- tradične - vyhryzením termitmi
- vŕtaním
- dlabaním a následným zlepením dvoch vydlabaných polovičiek
- vypaľovaním
- lepením viacerých prírezov

## [úprava] Pozri aj

- Ondřej Smeykal - český hráč na didgeridoo

## [úprava] Externé odkazy

- Slovenská didgeridoo stránka
- Didgeridoo - Tajemství australského domorodého nástroje (cz)

Wikimedia Commons ponúka multimediálny obsah k téme
Didgeridoo
Zdroj: "http://sk.wikipedia.org../../../d/i/d/Didgeridoo.html"

Kategória: Dychové nástroje

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Esperanto
- Español
- Suomi
- Français
- עברית
- Hrvatski
- Magyar
- Italiano
- 日本語
- Lëtzebuergesch
- Nederlands
- Norsk (bokmål)
- Polski
- Português
- Русский
- Slovenščina
- Svenska